जइसे सब-ला सुख देये बर आ जाथे कोन्हो साधु-संत ।
 ये ऋतु-माँ सुख पाथयं अघात, मनखे अउ पशु-पंछी तमाम ।
 अउ होगे सब रुख-राई के, डारा -पाना हरियर-हरियर ।
 इनकर साहीं पर-उपकारी, तुम ही बताव अउ हवय कोन ?
 भांटा, भाजी, मुरई, मिरचा-मा, भरे हवय मरार-बारी ।
 मंदरस के माँछी रस ले के, छाता-मा अपन संजोवत हें ।
 लपटे-पोटारे रुख मन-ला, ये लता-नार करथयं दुलार ।
 कुलकय, फुदकय, नाचय, गावय, कोयली गीत ठउका-ठउका ।
 फेंटा- मा कलगी खोंचे हें, दीखत हें राजा के बेटा ।
 बेंदरा साहीं चढ़ के रुख-मा गेदराये तेंदू टोरत हें ।
 "फरई-झरई, बरई-बुतई" जग में ये होते रथे काम ।
 बपुरा कमिया राजी रहिथयं, बासी- मा अउर लंगोटी-मा ।
 बड़ नीक चंदैनी रात लगय डहँकी बस्ती-मा झमकत हें ।
 ठट्ठा, गम्मत अउ काम-बुता, सब करयं ननद-भउजाई मन ।
 अउ कोन्हों लायं गदेली गहूँ-चना भूँजे खातिर होरा ।
 डंडा - फुगड़ी अउ रिलो-फाग , नाचे-गाये के दिन आइस ।
 अउ रटयं 'राम-धुन' सूवा मन, कठखोलवा ताल बजात हवयं ।
 कवि मन के घलो कलम चलगे, बिन लोहा के नाँगर साहीं,
अउहा -तउहा लिख डारत हें, जे मन में भाय कुछू कांही ।
 होले तिहार अब त हवय, हम एक रंग रंग जाबो जी,
"हम एक हवन, हम नेक हवन" दुनिया ला आज बताबो जी ।
 आथय सबके जिनगानी-मा, गर्मी, बरखा, जाड़ा, बसंत । 